โบรกฯฟัน 16 หุ้นเด็ด SET รีบาวด์หลังร่วงแรง
ดัชนีหุ้นไทย (SET) วันนี้มีโอกาสรีบาวด์หลังจากที่ร่วงแรงวานนี้ โดยได้แรงหนุนจากภาพรวมตลาดต่างประเทศที่ต่างปรับตัวขึ้นโดยเฉพาะดัชนีดาวโจนส์ที่ปรับตัวขึ้นกว่า 160 จุด
20 ต.ค. 2560

ข่าวหุ้นธุรกิจออนไลน์รายงาน เช้านี้ ณ เวลา 9.45 น. ค่าเงินบาทอยู่ที่ 34.33 บาทต่อเหรียญ ขณะที่ตลาดหุ้นเอเชียปรับตัวเพิ่มขึ้นเป็นส่วนใหญ่ หลังดัชนีดาวโจนส์ตลาดหุ้นนิวยอร์กปิดทะยานขึ้นเหนือแนวต้านทางจิตวิทยาที่ระดับ 23,000 จุด เป็นครั้งแรกเมื่อคืนนี้ พร้อมเดินหน้าทำนิวไฮต่อเนื่อง ขานรับผลประกอบการของบริษัทจดทะเบียนรายใหญ่ที่ออกมาดีกว่าการคาดการณ์ของตลาด
นักวิเคราะห์มองดัชนีหุ้นไทย (SET) วันนี้มีโอกาสรีบาวด์หลังจากที่ร่วงแรงวานนี้ โดยได้แรงหนุนจากภาพรวมตลาดต่างประเทศที่ต่างปรับตัวขึ้นโดยเฉพาะดัชนีดาวโจนส์ที่ปรับตัวขึ้นกว่า 160 จุด หุ้นเด่นเลือก SAWAD, THANI, CPN, CPALL, HMPRO, ROBINS, PTT, ESSO, MINT, KBANK, PSL, RCL, BEC, MONO, GRAMMY และ WORK
นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีไอเอ็มบี (ประเทศไทย) เปิดเผยถึงตลาดหุ้นไทยเช้านี้ (19 ต.ค.) คาดว่าจะรีบาวด์ได้หลังจากที่ร่วงแรงเมื่อวานนี้ โดยตลาดฯยังอาจได้แรงหนุนจากตลาดต่างประเทศที่ต่างปรับตัวขึ้นกัน โดยเช้านี้ตลาดหุ้นในภูมิภาคเอเชียส่วนใหญ่จะอยู่ในแดนบวก เช่นเดียวกับดาวโจนส์ที่ปรับตัวขึ้นกว่า 160 จุดเมื่อคืนที่ผ่านมา อันเป็นผลจากหุ้น IBM ขึ้น 9% ซึ่งมองว่าเป็นแค่ Sentiment
อย่างไรก็ตาม แนะนำให้ติดตามทิศทาง Fund Flow หลังนักลงทุนต่างชาติ และนักลงทุนสถาบันที่ยังขายทำกำไรอยู่  แต่เชื่อว่าดัชนีฯคงจะแกว่งแถวบริเวณ 1,700 จุด นอกจากนี้ วันนี้เงินบาทแข็งค่าอาจจะทำให้ชะลอแรงขายได้ และราคาน้ำมันรีบาวด์ขึ้นด้วย ดังนั้นการ take profit อาจเป็นแค่ระยะสั้น พร้อมให้ติดตามการทยอยประกาศผลประกอบการของกลุ่มแบงก์ โดยวันนี้จะมี BBL, KTB, SCB ประกาศงบฯออกมา ซึ่งถ้าออกมาดีกว่าคาดก็จะช่วยหนุนตลาดฯได้ พร้อมให้แนวรับ 1,700 จุด ส่วนแนวต้านให้ไว้ที่ 1,713 จุด
บล.ธนชาต ระบุในบทวิเคราะห์ (19 ต.ค.) “ซื้อ” กลุ่ม Finance ที่ถูก upgrade ขึ้น อย่าง SAWAD (ราคาเป้าหมาย 80 บาท – การเติบโตสินเชื่อ หนุนกำไรเร่งตัว +39% และ ROE เร่งตัวขึ้นในช่วง 2 ปีข้างหน้า) และ THANI (TP 9.3 บาท – สินเชื่อเติบโตเด่น การตั้งสำรองจะลดลงหลังตั้งเพียงพอต่อ IFRS9 แล้ว เป็นหุ้นกำไรโตดี 25-23% ปี 2017-18, PE18 13.8 เท่า และปันผล 3.5 – 4.3% ในปี 2017-18)
สำหรับภาพระยะสัปดาห์แม้ยังชอบกลุ่มค้าปลีก พลังงาน โรงแรม ธนาคาร อย่าง CPN CPALL HMPRO ROBINS PTT ESSO MINT KBANK แต่อาจเห็น sector rotation มาหุ้นขนาดกลาง-เล็ก เพิ่มขึ้น แนะนำ “เก็งกำไร” PSL RCL ที่คาดว่ากำไร 3Q17 จะเร่งตัวขึ้น qoq
บล.แอพเพิล เวลธ์ ระบุในบทวิเคราะห์ (19 ต.ค.) วางแนวรับ 1,700 จุด แนวต้าน 1,720 จุด ประเมินดัชนีอยู่ระหว่างปรับฐานและรอประเมินผลประกอบการกลุ่มธนาคารช่วงปลายสัปดาห์ แนะนำเก็งกำไร BEC, MONO, GRAMMY, WORK (+ กสทช. เตรียมปรับลดค่าธรรมเนียมใบอนุญาตทีวีดิจิทัล)